મહિસાગર જિલ્લાના 6 તાલુકાઓમાં ધોધમાર વરસાદ વરસ્યો છે. ખાનપુરમાં ત્રણ કલાકમાં ત્રણ ઈંચ વરસાદ વરસ્યો છે. કડાણા ડેમમાં 14 હજાર ક્યુસેક નવા નીરની આવક થઈ છે. અને ડેમની જળ સપાટી 397.9 ફૂટે પહોંચી ગઈ છે.તો ખાનપુરના ભાદર ડેમની જળસપાટીમાં પણ વધારો થઈ રહ્યો છે. હાલ ડેમની જળ સપાટી 118 મીટર જોવા મળી રહી છે. જે ભયજનક સપાટીથી માત્ર પાંચ મીટર દુર જોવા મળી રહી છે. મધુબન ડેમ છલકાતા પાણી છોડવામાં આવ્યું હતું.